《蹋雪下云居山宿崇寿寄草堂》
宋代·释道璨

别山三十年，见山双眼碧。
山灵喜我来，一笑作戏剧。
纵横万花舞，变乱山颜色。
圭璧拔地起，自在群玉国。
去兴纷莫留，下足深没膝。
冻合坡长短，石碍路剞侧。
跻攀脚未稳，失势落数尺。
平生江海屐，常患天地窄。
立处贵稳密，取道贵径直，
只要缓步行，有在多用力。
只以到为期，半途肯休息。
须臾到山趾，坦途随意适。
回看行咱处，倚天立青壁，
极爱山上云，长年抱幽石。
耐得许多清，一夜遥相忆。